|  |  |
| --- | --- |
| LOGO_UOA_Athens_only_blue.jpg | **ΤΜΗΜΑ ΦΙΛΟΛΟΓΙΑΣ**- **ΓΡΑΜΜΑΤΕΙΑ****Εθνικόνκαι ΚαποδιστριακόνΠανεπιστήμιον Αθηνών** |

**Οδηγίες γιατους Υποψήφιους Διδάκτορες**

**Εγγραφή στις ηλεκτρονικές υπηρεσίες**

Είσοδος στο [**http://webadm.uoa.gr**](http://webadm.uoa.gr)

Επιλογή: **«Αίτηση νέου λογαριασμού»** επιλέγοντας την κατηγορία **«Υποψήφιοι Διδάκτορες».**

**Προσοχή**: Όσοι είχαν κωδικούς στο ΚΛΕΙΔΙ ως μεταπτυχιακοί φοιτητές/τριες θα κάνουν αίτηση **αλλαγής στοιχείων** και **όχι** νέα αίτηση. Για περαιτέρω διευκρινίσεις καλείτε στο **210 727 5600** την υπηρεσία **«ΚΛΕΙΔΙ»** ή στείλτε e-mail στο: helpdesk@noc.uoa.gr

Η καταχώρηση των στοιχείων γίνεται με ελληνικούς και λατινικούς χαρακτήρες. Ως ημερομηνία εγγραφής υπολογίζεται η ημερομηνία της Συνέλευσης του Τμήματος π.χ. **16/4/2021**.Ο αριθμός μητρώου είναι πλέον ο αριθμός που αρχίζει με «Δ» και όχι οι προηγούμενοι αριθμοί μητρώου που είχαν χορηγηθεί. Στο πεδίο «αριθμός μητρώου» μπαίνει και το «Δ» χωρίς κενά, π.χ. Δ2021001.

Οι κωδικοί που δίνονται από το σύστημα (αρ. πρωτοκόλλου και ΡΙΝ) πρέπει να κρατηθούν. Εμφανίζεται η εκτύπωση της αίτησης. Η εκτυπωμένη αίτηση υπογράφεται/σφραγίζεται**[[1]](#footnote-2)**από τη Γραμματεία του Τμήματος και αποστέλλεται, από τον Υ.Δ., στην υπηρεσία ΚΛΕΙΔΙ, με fax ή e-mail. Μετά την έγκριση της αίτησης ο Υ.Δ. εισέρχεται εκ νέου στο σύστημα για την **«ενεργοποίηση του λογαριασμού με ΡΙΝ»** χρησιμοποιώντας τους κωδικούς που είχαν δοθεί αρχικά από στο σύστημα.

Η καταχώρηση στην υπηρεσία «ΚΛΕΙΔΙ» είναι **υποχρεωτική** γιατί χωρίς αυτή δεν θα είναι εφικτή η ανάρτηση της διδακτορικής διατριβής στη βάση «ΠΕΡΓΑΜΟΣ» ούτε η πρόσβαση σε βάσεις δεδομένων. Με την εγγραφή στην ηλεκτρονική υπηρεσία ο Υ.Δ. αποκτά πανεπιστημιακό e-mail με το οποίο μπορεί να ζητήσει βεβαίωση εγγραφής από τη Γραμματεία ηλεκτρονικά. Η επικοινωνία, λόγω των τρεχουσών συνθηκών, γίνεται μέσω e-mail αλλά η αποστολή στοιχείων σε προσωπικά e-mail των Υ.Δ. απαγορεύεται, βάσει του νόμου για την προστασία προσωπικών δεδομένων.

**Ακαδημαϊκή ταυτότητα**:

Οι Υ.Δ. αποκτούν ακαδημαϊκή ταυτότητα, (χρώματος κίτρινου), μέσω του ηλεκτρονικού συστήματος απόκτησης ακαδημαϊκής ταυτότητας. Η ταυτότητα αυτή λειτουργεί ως ‘πάσο’ και ως ταυτότητα. Η λήξη του ‘πάσο’ δεν έχει ***καμιά σχέση*** με την ακαδημαϊκή ταυτότητα (και την ακαδημαϊκή ιδιότητα). Χρησιμοποιείται κανονικά από τον Υ.Δ. μέχρι την ημέρα που θα ολοκληρώσει τη διατριβή του/της και θα κάνει αίτηση ορκωμοσίας ή θα λάβει πιστοποιητικό επιτυχούς υποστήριξης της διδακτορικής διατριβής. Στην ιστοσελίδα του Τμήματος υπάρχει το σχετικό link της ακαδημαϊκής ταυτότητας. Η ακαδημαϊκή ταυτότητα παραλαμβάνεται από κατάστημα VODAFONE το οποίο επιλέγει ο Υ.Δ.

**Κάρτα σίτισης:**

Οι Υ.Δ. δικαιούνται δωρεάν σίτιση για χρονικό διάστημα το οποίο αποφασίζει η Πανεπιστημιακή Λέσχη του ΕΚΠΑ. Η αίτηση λαμβάνεται από τη Γραμματεία του Τμήματος, και κατατίθεται, με τα σχετικά δικαιολογητικά, στην Πανεπιστημιακή Λέσχη, (Ιπποκράτους 15, Αθήνα).

1. Η αίτηση αποστέλλεται ηλεκτρονικά στη Γραμματεία. Η υπογραφή του επιβλέποντος καθηγητή ΔΕΝ είναι υποχρεωτική ούτε και η βεβαίωση. [↑](#footnote-ref-2)